Gerd Müller

**Gerd Miler** (, 3. novembar 1945, Nerdlingen, Zapadna Nemačka - 15. august 2021, Minhen, Nemačka) bio je nemački fudbaler. Prema službenoj statistici, jedan je od igrača s najvećim brojem postignutih golova u historiji fudbala.

## Karijera
Miler je ponikao u ekipi Nerdlingena a u Bajern Minhen prelazi 1964. godine. Bajern se tada takmičio u Regionalnoj ligi Jug, što je tada bio drugi rang takmičenja. U njemu su već igrali Franc Bekenbauer i Sep Majer, sa kojima je obeležio naredne godine nemačkog fudbala. U toj sezoni je klub zauzeo prvo mesto i plasirao se u Bundesligu. Sa Bajernom je Miler bio po četiri puta šampion Nemačke i pobednik Kupa. Tri puta su osvojili Kup šampiona a po jednom Interkontinentalni kup i Kup pobednika kupova. Sedam puta je bio najbolji strelac Bundeslige i dva puta najbolji strelac Evrope. Postigao je ukupno 365 golova u 427 Bundesligaških mečeva, što je za skoro 100 golova više od drugog strelca Bundeslige, Klausa Fišera. Još uvek drži rekord po broju postignutih golova u Nemačkom prvenstvu. U sezoni 1971/72. upisao se u strelce 40 puta. Odigrao je 62 utakmice u Kupu Nemačke i bio strelac 68 golova. Njegovih 66 pogodaka u 74 nastupa u Evro kupovima još uvek predstavljaju rekord.

Nakon odlaska iz Nemačke odlazi u Sjedinjene Američke Države gde tri sezone nastupa za ekipu Fort Lauderdejl strajkersa. U njihovom dresu je 38 puta bio strelac i sa njima je jednom stigao do finala plej ofa ali su u njemu bili poraženi.

Po završetku igračke karijere odao se piću. Uz pomoć svojih bivših saigrača iz Bajerna uspešno se lečio od alkoholizma. Nakon završene rehabilitacije počeo je da radi kao trener rezervnog tima Bajerna. Na toj funkciji se nalazi i danas.

## Reprezentacija
* Za seniorsku reprezentaciju Zapadne Nemačke je odigrao 62 utakmica i postigao 68 golova, (1966-1974).

Za reprezentaciju Zapadne Nemačke je debitovao 12. oktobra 1966. godine, na utakmici protiv Turske u Ankari. Svoj sjajni golgeterski učinak u reprezentaciji je počeo 8. aprila 1967. godine, na utakmici kvalifikacija za Evropsko prvenstvo 1968. protiv reprezentacije Albanije u Dortmundu. Nemačka je tada slavila sa 6-0, a Miler je bio četvorostruki strelac. Na svetskim prvenstvima je postigao ukupno 14 golova. Deset puta se upisao u strelce na Svetskom prvenstvu 1970. a još četiri gola je postigao na Svetskom prvenstvu 1974. Ukupno najbolji strelac svetskih prvenstava je bio sve do 27. juna 2006. kada je na Svetskom prvenstvu u Namačkoj brazilski napadač Ronaldo, u utakmici protiv Gane postigao svoj ukupno 15 gol, ali na četiri Svetska prvenstva. Miler je bio član reprezentacije koja je osvojila Evropsko prvenstvo 1972. godine, i bio je najbolji strelac tog prvenstva sa četiri pogotka, od kojih je dva postigao u finalu protiv Sovjetskog Saveza. Posledenju utakmicu u dresu sa državnim grbom odigrao je 7. jula 1974. godine u Minhenu, u finalu Svetskog prvenstva 1974. Nemačka je tada savladala Holandiju sa 2-1, a Miler je bio strelac pobedonosnog gola.

### Golovi za reprezentaciju

## Trofeji
#### Bajern Minhen
* **[[Bundesliga]] 4**
** 1969, 1972, 1972, 1974
* **[[Kup Nemačke u fudbalu|Kup]] 4**
** 1966, 1967, 1969, 1971
* **[[UEFA Liga prvaka|Kup šampiona]] 3**
** 1974, 1975, 1976
* **[[Interkontinentalni kup (fudbal)|Interkontinentalni kup]] 1**
** 1976
* **[[Kup pobednika kupova u fudbalu|Kup pobednika kupova]] 1**
** 1967

#### Reprezentacija
* **[[UEFA Euro|Evropsko prvenstvo]] 1**
** 1972
* **[[FIFA Svjetsko prvenstvo|Svetsko prvenstvo]] 1**
** 1974

#### Pojedinačni
* **Najbolji strelac Bundeslige: 7**
** 1967, 1969, 1970, 1972, 1973, 1974, 1978
* **Najbolji strelac Evrope: 2**
** 1970, 1972 
* **Najbolji strelac Svetskog prvenstva: 1**
** 1970
* **Najbolji strelac Evropskog prvenstva 1**
** 1972
* **Najbolji strelac Kupa šampiona 4**
** 1973, 1974, 1975, 1977
* **Nemački fudbaler godine 2**
** 1967, 1969
* **Evropski fudbaler godine 1**
** 1970